Publication: Magyar Közlöny
Issue: MK-2003-157 (Year: 2003, Number: 157)
Era: 1990-2004
Section: 2710 19 49 vámtarifaszámú ásványolajtermék — az Északatlanti Szerzõdés tagállamainak és az 1995. évi CII. törvényben kihirdetett Békepartnerség más részt vevõ
Paragraph Index: 940

(4) Amennyiben a jövedéki terméket belföldrõl harmadik országba közösségi adófelfüggesztési eljárásban más tagállam(ok)on keresztül szállítják ki, TKO-t kell alkalmazni. Ha jövedéki terméket más tagállamba közösségi adófelfüggesztési eljárásban EFTA-országon keresztül szállítanak, akkor a TKO helyett a belsõ közösségi árutovábbítási eljárásban használt okmányt kell alkalmazni. Ha a jövedéki termék közösségi adófelfüggesztési eljárásban történõ szállítása más tagállamba nem EFTA-országon, hanem más harmadik országon keresztül történik, akkor a TKO helyett a külön jogszabály szerinti TIR vagy ATA Carnet okmány használata is megengedett. A 2913/92 EGK Tanácsi rendelet 84. cikk (1) bekezdés a) pontja szerinti külsõ árutovábbítási eljárás során az ott meghatározott okmány használata szükséges.

Source: https://magyarkozlony.hu/hivatalos-lapok/8135696f8020b1b289d3600b5d2ab60d7f80ef55/dokumentumok/e399ecfd9d9057b73196a858804d4f2ebf97df58/letoltes